ครม. เตรียมพิจารณาปรับเพิ่มค่าอาหารกลางวันของนักเรียน การแต่งตั้งปลัดกระทรวง
การประชุมคณะรัฐมนตรีวันนี้(6 ก.ย.65) พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เป็นประธานการประชุม ขณะที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะปฏิบัติหน้าที่รัฐมนตรีว่าการกระทรวงกลาโหม ร่วมประชุมผ่านระบบวิดีโอคอนเฟอเร้นซ์ จากศาลาว่าการกระทรวงกลาโหมส่วนวาระที่สำคัญคือ ต้องติดตามการพิจารณาแต่งตั้งปลัดกระทรวงเกษตรและสหกรณ์คนใหม่ กระทรวงศึกษาธิการ ขอปรับเพิ่มค่าอาหารกลางวันของนักเรียน กระทรวงการพัฒนาสังคมและความมั่นคงของมนุษย์ ขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อสนับสนุนการจัดการศพ ผู้สูงอายุตามประเพณี กระทรวงพลังงาน เสนอการกู้เงินเพื่อบริหารภาระค่าไฟฟ้าโดยอัตโนมัติ (Ft) ตามนโยบายของรัฐบาล ประจําปีงบประมาณ 2566 กระทรวงทรัพยากรธรรมชาติและสิ่งแวดล้อม ขอทบทวนมติคณะรัฐมนตรี เรื่อง การตั้งโรงงานแปรรูปไม้ (โรงเลื่อย) เพื่อผลิตไม้แปรรูปหรือชิ้นไม้สับจากไม้ที่ปลูกขึ้น โดยเฉพาะ เช่น ยูคาลิปตัส สะเดาเทียม และจามจุรี กระทรวงวัฒนธรรม เสนอโครงการพัฒนาเมืองต้นแบบด้านศิลปวัฒนธรรม : เมืองเก่าสงขลา กระทรวงเกษตรและสหกรณ์ ขออนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าใช้จ่ายโครงการจัดหาเครื่องจักรกลสูบน้ำเพื่อเพิ่มประสิทธิภาพการแก้ไขปัญหา อุทกภัยและภัยแล้งและสำนักงานตำรวจแห่งชาติ ขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น สําหรับเป็นค่าใช้จ่ายในการรักษาความสงบเรียบร้อยการชุมนุม